CELEX: 32012R0726
Language: bg
Date: 2012-08-06 00:00:00
Title: Регламент за изпълнение (ЕС) № 726/2012 на Комисията от 6 август 2012 година относно класирането на някои стоки в Комбинираната номенклатура

10.8.2012   
            
            
               BG
            
            
               Официален вестник на Европейския съюз
            
            
               L 213/3
            
         РЕГЛАМЕНТ ЗА ИЗПЪЛНЕНИЕ (ЕС) № 726/2012 НА КОМИСИЯТА
   от 6 август 2012 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на Съюза, с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани по кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Уместно е да се предвиди обвързващата тарифна информация, която е издадена от митническите органи на държавите членки във връзка с класирането на стоки в Комбинираната номенклатура, но която не е в съответствие с настоящия регламент, да може да продължи да бъде ползвана от титуляря за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура по кода по КН, посочен в колона 2 от същата таблица.
   Член 2
   Обвързващата тарифна информация, издадена от митническите органи на държавите членки, която не е в съответствие с настоящия регламент, може да продължи да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 6 август 2012 година.
      
         
            За Комисията, от името на председателя,
         Antonio TAJANI
         
            Заместник-председател
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Мотиви
               
            
                  (1)
               
               
                  (2)
               
               
                  (3)
               
            
                  Електронен апарат (така наречен „модул за дистанционно следене на асансьори“) в корпус с приблизителни размери 28 × 22 × 9 cm за вграждане в асансьорна шахта.
                  Апаратът, който получава информация от различни външни датчици, се използва за следене на протичането на подемните работи и откриване на всякакви неизправности, например при пускането и спирането, отварянето и затварянето на вратата, хоризонтирането, или в задвижващия двигател, спирачката и осветлението в кабината. Получената информация се проверява и обработва от апарата и се предава чрез модем към център за поддръжка.
                  След представянето, когато модемът е вграден, апаратът може да осигурява двупосочна гласова комуникация между асансьорната кабина и центъра за поддръжка посредством микрофон и високоговорител, монтирани в кабината.
               
               
                  9031 90 85
               
               
                  Класирането се определя от разпоредбите на общи правила 1 и 6 за тълкуване на Комбинираната номенклатура, бележка 2, буква б) към глава 90 и от текста на кодове по КН 9031, 9031 90 и 9031 90 85.
                  Тъй като апаратът няма вграден модем или друго комуникационно устройство, класирането като апарат за комуникация в жична мрежа от позиция 8517 се изключва.
                  Тъй като апаратът не осигурява звукова или визуална сигнализация, класирането като електрически апарат за звукова или визуална сигнализация от позиция 8531 се изключва.
                  Апаратът следи и проверява работата на асансьора, като обработва получаваните данни. Датчиците, в които се генерират подлежащите на обработка сигнали, не са вградени в апарата. Самият апарат не показва въпросните сигнали. По тези причини апаратът се счита за част от проверяващ измервателен уред. Следователно класирането като незавършена машина от позиция 9031 се изключва.
                  Следователно апаратът трябва да бъде класиран в код по КН 9031 90 85 като част от инструменти, апарати и машини за измерване или контрол, неупоменати, нито включени другаде в глава 90.